เทศบัญญัติเทศบาลตำบลน้ำคอกเทศบัญญัติเทศบาลตำบลน้ำคอกเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลน้ำคอกอำเภอเมืองระยอง จังหวัดระยองพ.ศ. ๒๕๕๖ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลนํ้าคอกโดยความเห็นชอบของสภาเทศบาลตำบลน้ำคอกและผู้ว่าราชการจังหวัดระยอง จึงตราเทศบัญญัติไว้ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลน้ำคอกเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลน้ำคอกอำเภอเมืองระยอง จังหวัดระยอง พ.ศ. ๒๕๕๖ข้อ๒[๑] เทศบัญญัตินี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองระยองที่ออกตามความในพระราชบัญญัติการผังเมือง พ.ศ. ๒๕๑๘ข้อ๓ ในเทศบัญญัตินี้บริเวณที่ ๑ หมายความว่า พื้นที่บริเวณ ดังต่อไปนี้ด้านเหนือ จดจุดซึ่งถนนสาธารณะบรรจบกับทางหลวงแผ่นดินหมายเลข๓๑๓๘ ไปทางตะวันตกเฉียงใต้จนไปบรรจบกับจุดซึ่งถนนสาธารณะบรรจบกับถนนน้ำคอก -หนองตะพาน ไปทางตะวันตกเฉียงใต้จนไปบรรจบกับจุดซึ่งถนนสาธารณะบรรจบกับถนนสาธารณะไปจนถึงเขตเทศบาลตำบลน้ำคอกด้านตะวันออก จดแนวเขตเทศบาลตำบลน้ำคอกด้านใต้ จดแนวเขตเทศบาลตำบลน้ำคอกด้านตะวันตก จดแนวเขตเทศบาลตำบลน้ำคอกยกเว้นสำนักงานเทศบาลตำบลน้ำคอกสถานีวิทยุกระจายเสียงแห่งประเทศไทย จังหวัดระยองโรงพยาบาลส่งเสริมสุขภาพตำบลน้ำคอกด้านเหนือ จดถนนสาธารณะฟากใต้และเส้นตรงที่ลากจากจุดซึ่งถนนสาธารณะบรรจบกับถนนสาธารณะไปทางตะวันออกเฉียงเหนือจนไปบรรจบกับจุดซึ่งถนนสาธารณะบรรจบกับถนนสาธารณะไปจนถึงเขตเทศบาลตำบลน้ำคอกด้านตะวันออก จดแนวเขตเทศบาลตำบลน้ำคอกด้านใต้ จดจุดซึ่งถนนสาธารณะบรรจบกับทางแผ่นดินหมายเลข๓๑๓๘ ไปทางตะวันตกเฉียงใต้จนไปบรรจบกับจุดซึ่งถนนสาธารณะบรรจบกับถนนน้ำคอก -หนองตะพาน ไปทางตะวันตกเฉียงใต้จนไปบรรจบกับจุดซึ่งถนนสาธารณะบรรจบกับถนนสาธารณะไปจนถึงเขตเทศบาลตำบลน้ำคอกด้านตะวันตก จดแนวเขตเทศบาลตำบลน้ำคอกยกเว้นโรงเรียนวัดน้ำคอกและวัดน้ำคอกทั้งนี้ตามแผนที่ท้ายเทศบัญญัตินี้ข้อ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)สุสานและฌาปนสถานตามกฎหมายว่าด้วยสุสานและฌาปนสถาน(๕)สถานบริการตามกฎหมายว่าด้วยสถานบริการ(๖)อาคารพาณิชยกรรมประเภทอาคารขนาดใหญ่พิเศษ ทั้งนี้ไม่หมายความรวมถึงอาคารพาณิชยกรรมประเภทค้าปลีกค้าส่ง(๗)โรงฆ่าสัตว์(๘)ไซโลเก็บผลิตผลทางการเกษตร(๙)อาคารกำจัดมูลฝอย(๑๐)อาคารซื้อขายหรือเก็บเศษวัสดุข้อ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารประเภทห้องแถวหรือตึกแถว(๗)อาคารอยู่อาศัยประเภทอาคารขนาดใหญ่พิเศษ(๘)อาคารพาณิชยกรรมประเภทอาคารขนาดใหญ่พิเศษ ทั้งนี้ไม่หมายความรวมถึงอาคารพาณิชยกรรมประเภทค้าปลีกค้าส่ง(๙)อาคารอยู่อาศัยประเภทห้องชุด อาคารชุด หรือหอพักข้อ๖ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ๗ ภายในบริเวณพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับ ให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ๘ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๙ ให้นายกเทศมนตรีตำบลน้ำคอกรักษาการให้เป็นไปตามเทศบัญญัตินี้ประกาศ ณ วันที่ ๑๑เมษายน พ.ศ. ๒๕๕๖ณรงค์ ขาวนวลนายกเทศมนตรีตำบลน้ำคอก[เอกสารแนบท้าย]๑.บัญชีท้ายเทศบัญญัติเทศบาลตำบลนํ้าคอก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลนํ้าคอกอำเภอเมืองระยอง จังหวัดระยอง พ.ศ. ๒๕๕๖๒.แผนที่ท้ายเทศบัญญัติเทศบาลตำบลนํ้าคอก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลนํ้าคอกอำเภอเมืองระยอง จังหวัดระยอง พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๓๐ กรกฎาคม ๒๕๕๖โชติกานต์/ผู้ตรวจ๑๓ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๘ ง/หน้า ๗๗/๒๕ กรกฎาคม ๒๕๕๖